Léon Dufour

Léon Jean Marie (aŭ Jean-Marie Léon) DUFOUR (n. la 10-an de aprilo 1780 en Saint-Sever – m. la 18-an de aprilo 1865)Jean-Jacques Amigo, « Dufour (Jean-Marie, dit Léon) », in Nouveau Dictionnaire de biographies roussillonnaises, vol. 3 Sciences de la Vie et de la Terre, Perpignan, Publications de l'olivier, 2017, 915 p. () estis franca kuracisto, botanikisto, entomologo kaj naturisto.

Inter 1799 kaj 1806 li studis medicinon en Parizo, poste revenis al Saint-Sever en la departemento Landes. Li partoprenis kiel militkuracisto en la Hispana Milito de Sendependiĝo kaj revenis al sia naskiĝloko ĉe la fino de la milito. En 1854, li estis elektita eksterlanda membro de la Reĝa Sveda Akademio de Sciencoj.

La glando Dufour, abdomena glando trovita ĉe inoj de preskaŭ ĉiuj membroj de la insekta subordo Apokrito, estas nomita laŭ li.Animal Behavior Desk Reference: A Dictionary of Animal Behavior, Ecology by Edward.M. BarrowsA Dictionary of Zoology 1999, Michael Allaby Dufour's gland

Dum sia vivo li publikigis entute 232 artikolojn pri artropodoj (inkluzive de 20 pri araneoj) kaj estis la aŭtoro de Recherches anatomiques sur les Carabiques et sur plusieurs autres Coléoptères (1824–1826, Parizo).

Li estis honorita en 1810 per la nomado de Dufourea, kiu estas genro de likenoj apartenantaj al la subfamilio Xanthorioideae de la familio Teloschistaceae.

 Aldonaj verkoj 
Recherches anatomiques et physiologiques sur les hémiptères : accompagnées de considérations relatives a l'histoire naturelle et a la classification des ces insectes, 1833 – Anatomiaj kaj fiziologiaj esploroj pri Hemiptera, kun konsideroj pri la naturhistorio kaj klasifiko de tiuj insektoj.
Notice botanique et culinaire sur les champignons comestibles du département des Landes, 1840 – Botanikaj kaj kuirartaj notoj pri manĝeblaj fungoj de la departemento Landes.
Explications, notes, errata et addenda concernant les Recherches anatomiques et phisiologiques sur les orthoptères, les hyménoptères et les névroptères : parto de la sepa volumo de la Mémoires de l'Académie des sciences, 1841 – Klarigoj, notoj, eraroj kaj aldonaĵoj pri anatomiaj kaj fiziologiaj esploroj de Orthoptera, Hymenoptera kaj Neuroptera.
Histoire Anatomique Et Physiologique Des Scorpions, 1856 – Anatomia kaj fiziologia historio de skorpioj.
Anatomie, physiologie et histoire naturelle des galéodes, 1861 – Anatomio, fiziologio kaj naturhistorio de Galeodes.IDREF.fr (bibliografio)Brown University Library Histoire anatomique et physiologique des scorpions

Dufour cetere redaktis kaj distribuis specirecenzon nomatan Lichens Pyrénéens.

 Referencoj 

Kategorio:Francaj botanikistoj
Kategorio:Francaj entomologoj